ალბანეთის ტურიზმი

მინი|250პქ|გიროკასტრა
მინი|250პქ|ბუტრინტის უძველესი ამფითეატრი 
ალბანეთის ტურიზმი ხახიათდება ბერძნული, რომაული და ოსმალური პერიოდის არქეოლოგიური მემკვიდრეობით, თვალწარმტაცი პლაჟებით, მთებით, საუცხოო ალბანური სამზარეულოთი, ცივი ომის პერიოდის არტეფაქტებით, უნიკალური ტრადიციებითა და სტუმართმოყვარეობით. მიუხედავად იმისა, რომ ჯერ კიდევ განვითარების სტადიაშია, ბოლო წლებში ტურიზმმა მნიშვნელოვანი ზრდა დაიწყო. MSN ალბანეთს 2012 წლის მეოთხე ყველაზე ცხელ ღირსშესანიშნაობად მიიჩნევს. ასევე, ბრიტანელი ტურისტების მიერ ალბანეთი ერთ-ერთ მოწინავე დესტინაციად იქნა ამორჩეული 2012 წელს. 2011 წლის აგვისტოში, ქვეყანას ეწვია ალბანური წარმოშობის ამერიკელი მსახიობი ელაიზა დუშკუ, რომელმაც მამამისის ქვეყანაზე დოკუმენტური ფილმი გადაიღო. მთავარი ტურუსტული სარეკლამო მომენტები ფილმიდან მსოფლიოს წამყვან ახალი ამბების არხებზე დატრიალდა. 

ტურისტების ძირითად ნაწილს შეადგენენ ალბანელები თავად ალბანეთიდან, კოსოვოდან, მაკედონიიდან, მონტენეგროდან, საბერძნეთსა და იტალიაში მცხოვრები ემიგრანტები.23% Increase of Tourists to Albania in 2008  – Fresh Property Co.http://www.kategora.com/en/albania-news--75.html უცხოელი ტურისტები ძირითადად აღმოსავლეთ ევროპიდან მოდიან, განსაკუთრებით პოლონეთიდან და ჩეხეთიდან. თუმცა ტურისტები ასევე ჩამოდიან დასავლეთ ევროპიდან, მათ შორის შვეიცარიიდან, გერმანიიდან, ბელგიიდან, დიდი ბრიტანეთიდან, სკანდინავიის ქვეყნებიდან და ა. შ.Turizmi ne Shqiperi: Reklama per Evropen Lindore, Shqiperia.com ისინი გაჩერებას ძირითადად ტირანაში ამჯობენებენ ან კემპინგით მიდიან სოფლებსა და პლაჟებზე. ორგანიზებული ჯგუფები ძირითადად მრავალრიცხოვან არქეოლოგიურ ძეგლებსა და ქალაქებს სტუმრობენ. მნიშვნელოვნად იმატა კანიონებში მოგზაურობის, ველოსიპედით ხეტიალის და მთებზე ცოცვის ტენდენციამ. ბოლო დროს, ტურები შესაძლებელი გახდა ალბანეთის სარკინიგზო სისტემის საშუალებითაც. ასევე, მანქანის გამქირავებელმა სააგენტოებმა და ტურისტულმა საინფორმაციო ცენტრებმა ფილიალები გახსნეს ტირანის საერთაშორისო აეროპორტში, დედაქალაქსა და სხვა ქალაქებში. პოპულარული გახდა სამედიცინო ტურიზმი, რადგან ადგილობრივი მედიკოსები დასავლურ სტანდარტებს ბევრად დაბალ ფასად სთავაზობენ. ადგილობრივი საუცხოო სამზარეულოს დაგემოვნება შესაძლებელია ტრადიციულ ალბანურ რესტორნებში, რომლებიც პოპულარული ტურისტული ღირსშესანიშნაობების გვერდითაა განთავსებული მთელი ქვეყნის მასშტაბით. ალბანეთს ზედმეტსახელად „ხმელთაშუა ზღვის ახალ სიყვარულს“ უწოდებენ.ALBANIE 2009 LE PETIT FUTE By AL. DOMINIQUE page 7  

თუმცა, ტურიზმს ხელს უშლის ადგილობრივი მენეჯმენტის საკითხები, მათ შორის ცუდი გზები და საზოგადოებრივი ინფრასტრუქტურა, არალეგალური მშენებლობა და ნადირობა, გაურკვეველი მიწის საკუთრება და სტუმარ-მასპინძლობის სექტორის არაკვალიფიციურობა. მიუხედავად ასეთი ცუდი ვითარებისა, ბოლო წლებში სანაპირო და მთების გზების დიდი ნაწილი შერემონტდა, გაუმჯობესდა ელექტროენერგიითა და სასმელი წყლით მომარაგება. კერძო სექტორი და უცხოელი დონორები მასშტაბურ ინვესტიციებს ახორციელებენ მშენებლობის სექტორსა და ისტორიული ადგილების აღდგენით სამუშაოებში. ამავე დროს, ინვესტორთა გარკვეული ნაწილი ინვესტირებას ტურისტული კურორტების მშენებლობაში ახდენს. 

 იუნესკოს მსოფლიო მემკვიდრეობის ძეგლები 
ალბანეთში იუნესკოს მსოფლიო მემკვიდრეობის სამი ძეგლი მდებარეობს:
 ბუტრინტი — ძველბერძნული და ძველრომაული ქალაქი. 
 გიროკასტრა — კარგად შემონახული შუა საუკუნეების ოსმალური ქალაქი. 
 ბერატი — „ათას ერთი ფანჯრის ქალაქი“.

 გალერეა 

 რესურსები ინტერნეტში 
 დამატებითი საკითხავი 
Inter Press Service. Unknown Albania - A Case Study. UNDP Albania: Tirana, 2007 
Gorica, Klodiana. 2005. Albanian Tourism Management: The Future Path to Sustainable Development, Amfiteatru Economic 7, no. 18: 104-112 
Gorica, Klodiana. Issues of European Integration for Tourism: Challenges of Albania as an Emerge Destination. University of Tirana 
Kruja, Drita and Albana Gjyrezi. 2011. The Special Interest Tourism: Development and the Small Regions, Turizam 15, no. 2: 77-89 
Kushi, Evis and Enkela Caca. 2010. Some Problems of the Micro, Small and Medium Enterprises in Albanian Holiday Hotels, Regional Science Inquiry Journal 1, no. 2: 63-70

 ტურისტული ინფორმაცია 

 Albanian Tourism Official Portal
 In Your Pocket City Guide
 Albanian Travel Magazine

 ოფიციალური გზამკვლევები 
 Visit Korca
 Explore Kolonja 
 Visit Permet 
 Himara Region 

 სქოლიო 

კატეგორია:ალბანეთის ტურიზმი